Անդրեյ Վոզնեսենսկի

Անդրեյ Անդրեևիչ Վոզնեսենսկի (), ռուս բանաստեղծ, արձակագիր, նկարիչ, ճարտարապետ։ Նշանավոր վաթսունականներից է։ ԽՍՀՄ պետական մրցանակի (1978 թ.) և ՌԴ կառավարության մրցանակի (2010 թ., հետմահու) դափնեկիր է։

14-ամյա հասակում բանաստեղծություններն ուղարկել է Բորիս Պաստեռնակին, ում հետ հետագայում մտերմացել է։ Առաջին բանաստեղծությունը տպագրվել է 1958 թ.։ Կրել է Մայակովսկու, Պաստեռնակի և Կիրսանովի ազդեցությունը։

Ավարտել է Մոսկվայի ճարտարագիտական ինստիտուտը (1957 թ.)։ Վոզնեսենսկու «Վարպետներ» (1959 թ.) պոեմն ուշադրության է արժանացել լեզվի թարմությամբ, արվեստի բարձր կոչման նկատմամբ համոզվածությամբ։ «40 քնարական շեղում «Եռանկյունի տանձ» պոեմից» (1962 թ.) ժողովածուն, որ գրված է բանաստեղծի ԱՄՆ կատարած ուղևորության տպավորության տակ, բանավեճ առաջացրեց «ժամանակակից ոճի» և արվեստագետի քաղաքացիական դիրքորոշման շուրջը։ Վոզնեսենսկի լավագույն գործերից են «Լոնժյումո» (1963 թ.), որը նվիրված է Վ․ Ի․ Լենինին, «Օզա» (1964 թ.) պոեմները։ Վերջինը խոհ է տեխնիկայի համընդհանուր «հարձակման» դարաշրջանում մարդ անհատի մասին։ Վոզնեսենսկու պոեզիան աչքի է ընկնում այժմեականության սուր զգացողությամբ, պատկերային և ռիթմական բարդացված համակարգով։ ԽՍՀՄ պետական մրցանակ (1978 թ.)։

Ծանոթագրություններ

Հղումներ 
 Վոզնեսենսկի

Ռուս բանաստեղծներ
Մոսկվա քաղաքում մահացածներ
ԽՍՀՄ Պետական մրցանակի դափնեկիրներ
Աշխատանքային կարմիր դրոշի շքանշանի ասպետներ
20-րդ դարի բանաստեղծներ
Նովոդևիչյան գերեզմանատանը թաղվածներ
Ռուս հրապարակախոսներ
Խորհրդային բանաստեղծներ
Խորհրդային տղամարդ գրողներ
Ռուս արձակագիրներ
Ռուս նկարիչներ
Ռուս ճարտարապետներ
ՌԴ կառավարության մրցանակի դափնեկիրներ մշակույթի բնագավառում
Ռուս փորագրիչներ